Ενδείξεις γενικής αναισθησίας κατά την καισαρική τομή: Αναδρομική μελέτη δεκαετίας
Creators: name: Ζέμου, Σουλτάνα Στέργιου
Publisher: name: Aristotle University of Thessaloniki
Year: 2024
Subjects: Γενική αναισθησία
Καισαρική τομή
Τοποπεριοχική αναισθησία
General anaesthesia
Caesarean section
Regional anaesthesia

description: Το αντικείμενο της παρούσας διπλωματικής εργασίας, ήταν να μελετηθούν οι ενδείξεις για χορήγηση γενικής αναισθησίας σε καισαρική τομή, με βάση τα βιβλιογραφικά δεδομένα της περιόδου 2014 έως 2024, καθώς επίσης και να καταγραφούν οι ενδείξεις βάσει των οποίων επιλέγεται η γενική αναισθησία για καισαρική τομή στο Ιπποκράτειο Γενικό Νοσοκομείο Θεσσαλονίκης. Για τον σκοπό αυτό πραγματοποιήθηκε ανασκόπηση της βιβλιογραφίας στις βάσεις δεδομένων Pubmed (Central, Medline), Cohrane, UpToDate και συλλέχθησαν στοιχεία από το αρχείο του Αναισθησιολογικού Τμήματος του Ιπποκρατείου Γενικού Νοσοκομείου Θεσσαλονίκης. Συμπερασματικά, ως ενδείξεις για εφαρμογή γενικής αναισθησίας σε καισαρική τομή αναδείχθηκαν η άρνηση της επιτόκου για τοποπεριοχική αναισθησία, η επείγουσα καισαρική τομή όπου δεν υπάρχει χρόνος για τοποπεριοχική αναισθησία καθώς και οι περιπτώσεις όπου το επίπεδο του νευραξονικού αποκλεισμού δεν είναι επαρκές. Γενική αναισθησία ενδείκνυται σε ήδη εγκατεστημένη ή προβλεπόμενη αιμοδυναμική αστάθεια της επιτόκου, όπως σε περιπτώσεις διεισδυτικού πλακούντα, όπως επίσης σε θρομβοκυτταροπενία και διαταραχές του πηκτικού μηχανισμού που μπορεί να παρουσιαστούν σε διάφορα αιματολογικά νοσήματα, στην προεκλαμψία, στο σύνδρομο HELLP και στη σήψη. Επιπρόσθετα, σε ότι αφορά τις περιπτώσεις χοριοαμνιονίτιδας, βακτηριαιμίας ή σήψης, γενική αναισθησία εφαρμόζεται όταν συνυπάρχει αιμοδυναμική αστάθεια. Σε ό,τι αφορά τις νευρολογικές παθήσεις, χορηγείται γενική αναισθησία σε παρουσία αυξημένης ενδοκράνιας πίεσης καθώς και σε περιπτώσεις μειωμένου επιπέδου συνείδησης. Καταληκτικά, ενδείκνυται η γενική αναισθησία, στην καθήλωση του τελικού νηματίου του νωτιαίου μυελού, σε αγγειοδυσπλασίες και σε παρουσία όγκων στην σπονδυλική στήλη και τα νωτιαία νεύρα.
description: The subject of this thesis is the review of the bibliographic data from 2014 to 2024 and the presentation of the data from Hippokrateion General Hospital of Thessaloniki regarding the indications for general anaesthesia in cesarean section. For this purpose, a bibliographic research took place in Pubmed (Central, Medline), Cohrane and UpToDate as well as data collection from the archive of the Anesthesiology Department of Hippokrateion General Hospital. Indications for general anaesthesia in cesarean section include the parturient’s denial for central neuraxial block, the emergency cesarean section when there is no time available for regional anaesthesia and the cases where the neuraxial block has failed to provide adequate surgical anaesthesia. Additionally, general anaesthesia is indicated in cases of hemodynamic instability or in high risk cases such as the placenta accreta spectrum. General anaesthesia is also chosen in cases of severe thrombocytopenia and coagulation disorders that are associated with HELLP syndrome, preeclampsia and sepsis. Regarding the cases of chorioamnionitis, bacteremia and sepsis, general anesthesia is indicated when there is hemodynamic instability. What is more, in neurological disorders general anaesthesia is chosen when they are complicated with elevated intracranial pressure as well as in cases of decreased consciousness level. In the presence of a tethered spinal cord, general anaesthesia is indicated due to increased risk of spinal cord injury during the performance of a central neuraxial block. Also, general anaesthesia is preferred when there are tumors or arteriovenous malformations surrounding the spinal nerves.